CELEX: 62009TN0427
Language: el
Date: 2009-10-22 00:00:00
Title: Υπόθεση T-427/09: Προσφυγή της 22ας Οκτωβρίου 2009 — centrotherm Clean Solutions κατά ΓΕΕΑ — Centrotherm Systemtechnik (CENTROTHERM)

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/39
            
         Προσφυγή της 22ας Οκτωβρίου 2009 — centrotherm Clean Solutions κατά ΓΕΕΑ — Centrotherm Systemtechnik (CENTROTHERM)
   (Υπόθεση T-427/09)
   2009/C 312/65
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: centrotherm Clean Solutions GmbH & Co. KG (Blaubeuren, Γερμανία) (εκπρόσωπος: O. Löffel, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Centrotherm Systemtechnik GmbH (Brilon, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του ΓΕΕΑ, της 25ης Αυγούστου 2009, στην υπόθεση R 6/2008-4, καθόσον μέσω αυτής απορρίφθηκε η αίτηση περί εκπτώσεως για τα ακόλουθα προϊόντα:
               
                           —
                        
                        
                           Κλάση 11 — σωληνώσεις εξάτμισης θέρμανσης, καπναγωγοί για καπνοδόχους, σωλήνες για λέβητες θέρμανσης, προσαρμοστήρες για καυστήρες αερίου, μηχανικά μέρη εγκαταστάσεων θέρμανσης, μηχανικά μέρη εγκαταστάσεων φυσικού αερίου, στρόφιγγες αγωγών, βαλβίδες καπνοδόχων,
                        
                     
                           —
                        
                        
                           Κλάση 17 — εξαρτήματα σωλήνων, σύνδεσμοι σωλήνων, ενισχύσεις αγωγών, εύκαμπτοι σωλήνες, όλα τα ως άνω προϊόντα σε μη μεταλλική μορφή,
                        
                     
                           —
                        
                        
                           Κλάση 19 — σωλήνες, αγωγοί, ιδίως για οικοδομική χρήση, αγωγοί παροχέτευσης, σωλήνες καπνοδόχων,
                        
                     
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «CENTROTHERM» για προϊόντα και υπηρεσίες των κλάσεων 11, 17, 19 και 42 (κοινοτικό σήμα αριθ. 1 301 019)
   
      Δικαιούχος του κοινοτικού σήματος: Centrotherm Systemtechnik GmbH
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Μερική έκπτωση εκ των επί του κοινοτικού σήματος δικαιωμάτων
   
      Απόφαση του τμήματος προσφυγών: Μερική ακύρωση της αποφάσεως του τμήματος ακυρώσεως και μερική κήρυξη της εκπτώσεως εκ των επί του κοινοτικού σήματος δικαιωμάτων
   
      Λόγοι ακυρώσεως: Παράβαση του άρθρου 51, παράγραφος 1, στοιχείο α’, του κανονισμού (ΕΚ) 207/2009 (1) σε συνδυασμό με τον κανόνα 40, παράγραφος 5, και τον κανόνα 22, παράγραφοι 2 και 3, του κανονισμού (ΕΚ) 2868/95 (2), καθόσον κρίθηκε ότι τα αποδεικτικά στοιχεία που προσκόμισε η δικαιούχος του κοινοτικού σήματος δεν επαρκούν προκειμένου να στοιχειοθετηθεί ουσιαστική χρήση του επίμαχου σήματος κατά την έννοια του άρθρου 15 του κανονισμού 207/2009.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (EE L 303, σ. 1).